ועדת הכנסת, כנסת 19, פרוטוקול מספר 0, 2013-03-19 11:15

זאב אלקין: טוב, חברים, אנחנו מתחילים את הישיבה.

זאב אלקין: בוקר טוב לכולם.

זאב אלקין: אני אלך לפי סדר היום, וכפי – מה שנקרא – ייחלו לזה הרבה חברים בישיבה הקודמת, אכן אני פותח את הישיבה הזאת מהסעיף הראשון, מחילופין בראשות הוועדה המסדרת.

זאב אלקין: כידוע, מקובל שמי שעומד בראשות הוועדה המסדרת זה יושב-ראש הסיעה של מי שמרכיב את הממשלה.

זאב אלקין: במקרה הזה גם הממשלה הורכבה, ואתמול התבצעו חילופי גברי בראשות סיעת הליכוד-ישראל ביתנו.

זאב אלקין: חבר הכנסת יריב לוין נבחר לראשות הסיעה.

זאב אלקין: ולכן, בדיוק בדומה למה שהיה לפני ארבע שנים, כשחבר הכנסת גדעון סער העביר אליי את המושכות, אני מבקש מהוועדה המסדרת לאשר את חבר הכנסת יריב לוין כיושב-ראש הוועדה המסדרת במקומי.

מאיר שטרית: מי בעד?

זאב אלקין: כן.

זאב אלקין: אה, מי בעד.

מירי רגב: אתה מציע את עצמך?

זאב אלקין: אני מביא את זה להצבעה.

זאב אלקין: מי בעד ההצעה?

זאב אלקין: מי נגד?

זאב אלקין: מי נמנע?

זאב אלקין: בעד חילופין בראשות הוועדה המסדרת – פה אחד נגד – אין נמנעים – אין ההצעה נתקבלה.

זאב אלקין: אושר פה אחד.

מירי רגב: את נגד, חברת הכנסת איילת שקד?

זאב אלקין: טוב, אני מפנה לחבר הכנסת יריב לוין את המקום.

זאב אלקין: אני מודה לחברי הוועדה המסדרת על שיתוף הפעולה בתקופה הקצרה הזאת ובהצלחה.

יריב לוין: טוב, תודה רבה.

יריב לוין: קודם כל, כיף לחזור לכיסא המוכר, למקום הכמעט טבעי מבחינתי.

יריב לוין: טוב, רבותיי, קודם כל, תודה רבה על האמון.

יריב לוין: תודה רבה לחברי, חבר הכנסת זאב אלקין, שיקבל היום מתנה בדמות מינוי רשמי כסגן שר, ואני מאחל לך שכבר ביום ההולדת הבא אולי תקבל מתנה נוספת, משודרגת, וברכות גם לחברת הכנסת עדי קול.

יריב לוין: ובאמת, אני מקווה שאנחנו נשכיל לקצר את ימיה של הוועדה הזאת, כמה שניתן, ולהגיע למצב שנוכל למנות את הוועדות הקבועות, ובאמת לעשות, להתחיל – אני הייתי אומר:

יריב לוין: סופסוף לעבוד אחרי תקופה ארוכה מאוד שהכנסת הייתה בפגרת בחירות, ואחר כך בפגרה מאונס אחרי הבחירות.

יריב לוין: אני עובר לנושאים הבאים שעל סדר היום.

יריב לוין: הנושא הראשון, שהוא סעיף בי"ת: הקדמת שעת פתיחת ישיבת מליאת הכנסת.

יריב לוין: היום אנחנו נידרש למעשה במליאת הכנסת לשלושה נושאים: להודעה רשמית על מינויים של סגני השרים, ולאחר מכן לדיון בשני חוקים שלגביהם מונחות בפנינו בקשות פטור, שתיכף נדון בהן.

יריב לוין: אחרי הידברות שהייתה גם עם חבר הכנסת הרצוג, בשם האופוזיציה, סוכם שהמליאה, ישיבת המליאה תיפתח בשעה 12:00.

יריב לוין: ואני גם מעדכן שכמובן בכפוף לאישור יושב-ראש הכנסת, יבקשו ראשי הוועדות הרלבנטיות, שידונו בשני החוקים, לקיים את הדיונים בהם במקביל, תוך כדי, כדי שאנחנו נוכל, עד כמה שניתן, גם לקיים את הדיון באופן ענייני, וגם לסיים את היום בשעה כזאת שנוכל גם להתפנות לעיסוקים הרבים שיש כאן להרבה אנשים בשעות הערב.

יריב לוין: אז אני מציע לאשר את פתיחת ישיבת מליאת הכנסת היום בשעה 12:00.

יריב לוין: מי בעד?

יריב לוין: נדמה לי שזה פה אחד.

יריב לוין: מתנגדים – אין.

יריב לוין: נמנעים – אין.

יריב לוין: בעד הקדמת שעת ישיבת מליאת הכנסת – פה אחד נגד – אין נמנעים – אין ההצעה נתקבלה.

יריב לוין: אושר.

יריב לוין: אני עובר לנושא השלישי – בקשת הממשלה להקדמת הדיון בהצעות החוק הבאות בכל הקריאות:

יריב לוין: ההצעה הראשונה היא הצעת חוק יסוד: תקציב המדינה לשנים 2012-2009 (הוראות מיוחדות) (הוראת שעה) (תיקון מס' 2).

יריב לוין: מי מציג את ההצעה?

משה גפני: דנים על שני החוקים בנפרד.

יריב לוין: מה?

משה גפני: דנים על שני החוקים בנפרד, עכשיו.

יריב לוין: תמיד, חבר הכנסת גפני.

יריב לוין: לא השתנה.

משה גפני: רציתי רק להדגיש את זה.

יריב לוין: רבותיי, מי מציג את הבקשה?

יריב לוין: בבקשה, עורך-הדין גלעד סממה.

<גלעד סממה: הממשלה מבקשת פטור מחובת הנחה להצעת חוק יסוד: תקציב המדינה, על מנת לאפשר גם לממשלה וגם לכנסת זמן יותר ארוך כדי להעביר את התקציב.

<גלעד סממה: כרגע, הממשלה – ההסכמות שהגענו אליהן, זה ש-85 ימים יועמדו לממשלה ו-50 ימים יועמדו לכנסת כדי לחוקק את חוק התקציב.

<גלעד סממה: ולכן, בנסיבות שנוצרו אנחנו מבקשים את הפטור מחובת הנחה, כדי להעביר את זה בקריאה ראשונה עוד היום.

יריב לוין: כן.

יריב לוין: כדי להעביר את זה עוד היום לא רק בקריאה ראשונה, - -

משה גפני: מה, אתה לא מבקש על קריאות שנייה ושלישית?

יריב לוין: - - בקריאה שנייה ושלישית גם.

יריב לוין: בכל הקריאות.

יריב לוין: כן.

<גלעד סממה: קריאות שנייה ושלישית, כמובן.

יריב לוין: כן, כן, זה ברור.

משה גפני: לא "כמובן".

משה גפני: צריך לבקש את זה.

יריב לוין: כן, - - - בכל הקריאות.

מירי רגב: 85 יום מיום האישור.

<גלעד סממה: 85 יום לממשלה.

מירי רגב: לממשלה.

מירי רגב: ו-50 יום לחברי הכנסת.

<קריאה: כן.

יריב לוין: להכין את התקציב.

יריב לוין: ו-50 יום לכנסת מרגע שהוא - - -

זאב אלקין: לפי הסיכום שהיה.

יריב לוין: לפי הסיכום – כן, כן – שישנו עם האופוזיציה.

מירי רגב: כן, על זה יש הסכמה.

זאב אלקין: אגב, יישר כוח גדול לממשלה שהספיקה כבר להתארגן מהר ולאשר את זה לפי - - -

נחמן שי: אתה לא מוכרח לשבח את הממשלה.

נחמן שי: אנחנו נעשה את זה - - -

<קריאה: נו, באמת.

משה גפני: באמת, עם כל הכבוד, כל הכבוד לאופוזיציה שקיפלה את הממשלה.

נחמן שי: נכון.

משה גפני: עם כל הכבוד, הממשלה.

מירי רגב: - - - בקואליציה, לא היית מתחיל - - -

יריב לוין: אני משבח מראש את יושב-ראש ועדת הכספים הזמני שיטפל בחוק הזה, בבקשה.

משה גפני: באמת, קואליציה?

משה גפני: אני רוצה רשות דיבור אחרי שהוא שיבח את הממשלה.

משה גפני: ככה לא הייתי - - -

יריב לוין: חבר הכנסת גפני, זה ברור - - - חבר הכנסת פורוש.

מאיר פרוש: מה שרציתי להבין הוא מדוע הממשלה צריכה 85 יום כדי להכין את התקציב?

יריב לוין: חבר הכנסת פרוש, אני אגיד לך את האמת: - -

מאיר פרוש: לפי התשובה אני אדע להמשיך - - -

יריב לוין: - - אם היה לי את הוותק שלך הייתי מסביר לך, אבל מכיוון שאין לי אז אני יוצא מנקודת הנחה שאני לא יודע להסביר את זה יותר טוב ממה שאני יודע.

מאיר פרוש: אולי נשמע ממשרד האוצר.

מאיר פרוש: הייתי מצפה לשמוע ממשרד האוצר.

זאב אלקין: אדוני היושב-ראש, ההסבר מאוד פשוט.

יריב לוין: חבר הכנסת פרוש, אתה הרי יודע בדיוק למה.

יריב לוין: בוא, חבר הכנסת אלקין, בסדר.

זאב אלקין: ההסבר פשוט.

מאיר פרוש: נו, אדרבה.

זאב אלקין: - - - תקציב בהתחשב בזה שתהיו בקואליציה, עכשיו אתם באופוזיציה, צריך לשנות הכול.

משה גפני: מה שנכון, נכון.

יריב לוין: טוב.

יריב לוין: חבר הכנסת פרוש, אתה יכול ללמד אותי למה צריך 85 יום ולא הפוך.

יריב לוין: חבר הכנסת גפני, בבקשה.

משה גפני: אני חשבתי לא לדבר אחרי שהגענו להסכמה והכול.

משה גפני: אבל אני רוצה שהחברים יידעו שהממשלה – התסקיר שהיא הכינה היה על תקציב דו-שנתי, ועל כך שהכנסת תדון בהצעת התקציב 30 יום.

משה גפני: אנחנו, באופוזיציה, ראשי סיעות האופוזיציה, אנחנו אמרנו שאם זה המצב, זה פשוט מחטף בדבר שהוא מהותי, ואז היינו נוקטים בצעדים.

משה גפני: בכל אופן, אנחנו 52 חברים באופוזיציה – היינו נוקטים בצעדים שהיו יכולים לפגוע באופן ממשי.

משה גפני: ואז הממשלה התעשתה וקיבלה מהר החלטה, כמו שדרשנו.

משה גפני: התקציב הדו-שנתי יורד מהדיון, הוא עובר לאחרי פסח.

משה גפני: ועדיין אין החלטה האם הולכים לתקציב הדו-שנתי, - -

נחמן שי: נכון.

משה גפני: - - לאחר שהממשלה הודיעה, בתקציב הדו-שנתי הקודם, שהיא לא תעשה יותר תקציב דו-שנתי זמני.

משה גפני: זה נוגד חוק יסוד.

משה גפני: היא הודיעה לבג"ץ.

משה גפני: אז זה ירד מסדר היום, על פי הדרישה של האופוזיציה.

זאב אלקין: ממש, ממש.

עפר שלח: חבר הכנסת גפני, בוא נדייק, זה לא ירד בגלל - - -

משה גפני: יש סיבה שמפריעים לי?

משה גפני: אני רוצה להבין, מה אמרתי עכשיו לא בסדר?

משה גפני: כל הזמן אני עושה חשבון נפש, מה אני לא בסדר.

<קריאה: - - -

יריב לוין: ודאי.

יריב לוין: זה גם לא אסון אם מידברים עם האופוזיציה ונענים לאיזו בקשה שלה.

יריב לוין: בואו, בחייכם, לא מוכרחים - - -

משה גפני: אני בעד.

משה גפני: אני בעד, הנה עובדה.

יריב לוין: זה בסדר, נו.

זאב אלקין: רק אני מציע לתת - - -

<קריאה: - - -

יריב לוין: זה בסדר, רבותיי.

משה גפני: על כל פנים, - - - הסכימה - - -

זאב אלקין: אבל מגיע לתת - - -

משה גפני: אבל חבר הכנסת אלקין, אני באמצע רשות דיבור, מה.

זאב אלקין: אבל עדיין כדאי לדייק.

משה גפני: זה הולך להיות עכשיו חצי שנה עד שהממשלה נופלת.

מאיר פרוש: אבל כך נהוג באו"ם.

זאב אלקין: אני דואג ליועץ המשפטי של הכנסת.

יריב לוין: עזוב, עזוב, - - -.

יריב לוין: עזוב - - -

זאב אלקין: מה זה?

זאב אלקין: למה אתה מקפח את - - -

יריב לוין: חבר הכנסת גפני, תסיים בבקשה.

משה גפני: אני מסיים.

משה גפני: זה שהממשלה הסכימה לקיים את הדיון 50 יום בנושא הזה של תקציב המדינה, אני רואה את זה כברכה.

משה גפני: - - - דבר חשוב.

משה גפני: אני חושב שאת החוק הזה צריך להעביר.

משה גפני: יש הסכמה של האופוזיציה, יש הסכמה של הקואליציה.

משה גפני: ובעזרת השם, אנחנו ככה נמשיך.

משה גפני: נמשיך לקפל את הממשלה כל הזמן.

יריב לוין: תודה.

יריב לוין: אני מוכרח לומר שזה בסדר שהאופוזיציה תראה בזה הישג שלה; וזה בסדר שהיועץ המשפטי של הכנסת יראה בזה היענות לבקשה שלו; וזה בסדר שהממשלה תראה בזה הסדר שהוא נכון.

יריב לוין: אני חושב שמה שחשוב פה באמת שהובטחה העובדה שמעמדה של הכנסת יישמר, והיכולת שלה לקיים תהליך מסודר ונכון, ובעניין הזה כולנו שותפים.

משה גפני: מסכים עם כל מילה.

יריב לוין: וכל מי שתרם להשגת ההבנה הזו, בהחלט ראוי לברכה.

יריב לוין: רבותיי, אני עובר להצבעה.

יריב לוין: מי בעד בקשת הפטור בכל שלוש הקריאות?

יריב לוין: פה אחד.

יריב לוין: אין מתנגדים, אם יש מתנגדים.

יריב לוין: אין נמנעים.

יריב לוין: אין.

יריב לוין: בעד פטור מחובת הנחה בכל הקריאות בהצעת חוק יסוד: תקציב המדינה לשנים 2012-2009 (הוראות מיוחדות) (הוראת שעה) (תיקון מס' 2) – פה אחד נגד – אין נמנעים – אין ההצעה נתקבלה.

יריב לוין: אושר.

יריב לוין: אני עובר לנושא השני, במסגרת סעיף גימ"ל: בקשה למתן פטור בכל שלוש הקריאות להצעת חוק הרבנות הראשית לישראל (הארכת כהונה של הרבנים הראשיים לישראל) (הוראת שעה), התשע"ג-2013.

<אתי בן יוסף: עורכת-הדין שלומית ברנע-פרגו.

יריב לוין: בבקשה, עורכת-הדין ברנע-פרגו.

<שלומית ברנע-פרגו: כהונת הרבנים הראשיים, אשר נבחרים לעשר שנים, עומדת לפקוע ב-24 במארס, ולשם בחירת רבנים - - -

מאיר פרוש: תאריך עברי, תאריך עברי.

<שלומית ברנע-פרגו: התאריך העברי הוא י"ג בניסן התשע"ג.

<שלומית ברנע-פרגו: לשם בחירת רבנים ראשיים חדשים יש צורך להקים אסיפה בוחרת וועדת בחירות, ויש תהליך שקבוע ומעוגן בחוק הרבנות הראשית.

<שלומית ברנע-פרגו: הממשלה הקודמת – הממשלה ה-32 – יזמה הצעת חוק ממשלתית במטרה להאריך את כהונתם של הרבנים הראשיים היוצאים בשלושה חודשים, וזאת על מנת לאפשר את עבודתה של האסיפה הבוחרת של ועדת הבחירות לאחר תקופת הבחירות, הואיל ועל פי הנחיות היועץ המשפטי לממשלה לא ניתן לעשות מינויים בתקופת בחירות, ובאסיפה הבוחרת יש נציגים שעל הממשלה היה למנות, וכאמור היא הייתה מנועה מכך.

<שלומית ברנע-פרגו: הצעת החוק הממשלתית עברה את אישור הממשלה, עברה את ועדת השרים לענייני חקיקה, ועברה קריאה ראשונה בכנסת.

משה גפני: לאחר דיון מעמיק, כמובן.

<שלומית ברנע-פרגו: סליחה?

יריב לוין: כן, בקדנציה הקודמת.

משה גפני: לאחר דיון מעמיק.

יריב לוין: לא, לא, בקדנציה הקודמת, חבר הכנסת גפני.

<שלומית ברנע-פרגו: לאחר דיון מעמיק, מקיף, יסודי.

משה גפני: גם בקדנציה הקודמת זה היה בדיון מעמיק.

<קריאה: בסדר.

משה גפני: אני לא צחקתי בכלל.

משה גפני: אם ראו חיוך בזווית - - -

<שלומית ברנע-פרגו: האמת היא שאכן היה דיון - - -

יריב לוין: טוב, חבר הכנסת גפני.

יריב לוין: בבקשה.

יריב לוין: כן.

משה גפני: רק שאלתי.

<שלומית ברנע-פרגו: בכנסת אכן היה דיון מקיף בעניין הזה, - -

יריב לוין: בבקשה.

<שלומית ברנע-פרגו: - - וזה עבר קריאה ראשונה, והליכי החקיקה לא הושלמו.

<שלומית ברנע-פרגו: לפיכך, על מנת - - -

מאיר שטרית: למה הממשלה לא מחילה על זה רציפות?

יריב לוין: כי זה היינו הך.

<שלומית ברנע-פרגו: מה?

מאיר שטרית: למה היא לא מחילה על זה רציפות?

יריב לוין: כי זה היינו הך.

משה גפני: היינו הך.

זאב אלקין: זה ייקח יותר זמן.

יריב לוין: - - -

מוחמד ברכה: זה לא היינו הך.

זאב אלקין: חבר הכנסת שטרית, זה ייקח יותר זמן.

יריב לוין: כן, אפילו הפוך.

יריב לוין: הרי אתה צריך להניח - - -

מוחמד ברכה: זה לא היינו הך.

מוחמד ברכה: צריך להחיל דין - - -

יריב לוין: כן, זה אפילו ייקח שבועיים, נו.

מוחמד ברכה: כן.

מוחמד ברכה: צריך להחיל דין רציפות.

זאב אלקין: למה צריך?

מוחמד ברכה: על מנת שהצעת החוק תעמוד באותו סטאטוס.

זאב אלקין: אפשר, לא צריך.

יריב לוין: טוב, זה לא יהיה.

יריב לוין: נו, רבותיי, זה לא יהיה.

מוחמד ברכה: על מנת שהצעת החוק תעמוד - - - דין רציפות.

יריב לוין: בסדר, אבל אז זה ייקח שבועיים.

יריב לוין: נו, ואין לנו שבועיים.

מוחמד ברכה: אז מה, אתה מכופף את החוק?

יריב לוין: לא, אין שום חובה להחיל דין רציפות, חבר הכנסת ברכה.

יריב לוין: גם את זה אתה יודע יותר טוב ממני.

זאב אלקין: חבר הכנסת ברכה, אנחנו בטוחים שבלי רב ראשי אתה לא תוכל לתפקד.

מוחמד ברכה: אני מדבר על סדרי העבודה - - -

יריב לוין: רבותיי, תנו לעורכת-הדין ברנע-פרגו.

<קריאה: - - -

יריב לוין: חבר הכנסת ברכה, אתה יודע, כשאתה צודק אתה צודק, אבל אתה יודע שפה אתה לא צודק.

יריב לוין: אז עזוב, נו.

מוחמד ברכה: אני צודק.

מוחמד ברכה: אתה יודע שאני צודק.

יריב לוין: עורכת הדין ברנע-פרגו, בבקשה.

<שלומית ברנע-פרגו: אוקי.

<שלומית ברנע-פרגו: כדי לסבר את האוזן, הממשלה בהחלט יכלה לבקש החלת דין רציפות, אולם זה באמת ייקח יותר זמן.

<שלומית ברנע-פרגו: היא בהחלט רשאית וסוברנית לחוקק מחדש את החוק, וזה מה שהיא עשתה, אתמול, הממשלה ה-33, בישיבתה הראשונה, אישרה את טיוטת החוק הממשלתית להארכת כהונתם של הרבנים הראשיים המכהנים בארבעה חודשים או עד לבחירת רבנים ראשיים חדשים, לפי המוקדם.

מאיר שטרית: יפה.

משה גפני: זו החלטה ראשונה של הממשלה או החלטה שנייה?

יריב לוין: אוקי.

יריב לוין: רבותיי, תודה.

משה גפני: מישיבתה הראשונה.

<שלומית ברנע-פרגו: מישיבתה הראשונה.

יריב לוין: תודה.

יריב לוין: רבותיי, הערה כלשהיא, חבר הכנסת גפני?

משה גפני: לא, שאלות.

משה גפני: מה זה הערות?

יריב לוין: בבקשה.

מוחמד ברכה: אולי, אדוני, - - - היועצת המשפטית, בעניין, בסוגיה שהועלתה כאן?

יריב לוין: חבר הכנסת ברכה, באמת, הרי אין חובה להחיל דין רציפות.

יריב לוין: הכנסת יכולה להתחיל תהליך חקיקה אפילו של חוק שהוא חוק פרטי לקריאה טרומית, - -

מוחמד ברכה: הממשלה - - -

יריב לוין: - - והממשלה יכולה להחליט שהיא מביאה אותו בקריאה ראשונה מחדש, כמו שהיא יכולה להחיל רציפות.

יריב לוין: שתי הדרכים לגיטימיות, שתי הדרכים פתוחות, גם בפנינו, כחברי כנסת, וגם בפני הממשלה.

יריב לוין: בואו, נו.

יריב לוין: אתם יודעים, לפעמים יש לנו פרוצדוראליות אמיתיות, אבל זה לא המקרה.

יריב לוין: כן, חבר הכנסת גפני.

משה גפני: אדוני היושב-ראש, אני קראתי את ההסכם הקואליציוני של סיעת הבית היהודי.

משה גפני: בהסכם הקואליציוני, אם אכן אין רבנים שימכרו את החמץ, אז כל ממשלה הרי ממנה מיד רב ראשי.

משה גפני: זה ברור.

משה גפני: ואני תמהתי, על מה מכניסים את זה בהסכם קואליציוני – שני סעיפים: סעיף אחד מכניסים בגלל שצריך להאריך את הכהונה של הרבנים הראשיים.

משה גפני: אגב, כתוב בחוק מה קורה כשאין רבנים ראשיים: מי נהיה נשיא בית הדין הרבני.

משה גפני: המחוקק התייחס לעניין הזה.

משה גפני: ומי מוכר את החמץ, יש בחוק.

משה גפני: אין בעיה חוקית בעניין.

משה גפני: אבל אני תיכף אציע משהו.

משה גפני: זאת אומרת, אם מישהו דואג למכירת החמץ, הוא יכול להירגע – גם בלי החוק הזה אפשר להסתדר.

משה גפני: החמץ יימכר.

משה גפני: ואני לא הבנתי למה הבית היהודי הכניסה את זה להסכם.

משה גפני: עכשיו, יש שם סעיף נוסף להארכת הכהונה של הרבנים הראשיים בארבעה חודשים.

זאב אלקין: ברור למה.

זאב אלקין: ברור למה.

יריב לוין: חבר הכנסת אלקין, נו.

משה גפני: הסעיף השני: שהרבנים המכהנים יוכלו להתמודד, מה שהיום – על פי החוק – הם לא יכולים להתמודד.

משה גפני: והלכתי לבדוק.

משה גפני: אני רוצה לדעת מהיועצת המשפטית, היות ונודע לי שיש הסכם, שבגלל זה זה גם נכנס להסכם הקואליציוני, - - -

מאיר פרוש: למה לא דיברת על זה אתמול, בלילה?

משה גפני: אני ניסיתי, אבל חבר הכנסת יולי אדלשטיין לא נתן לי.

משה גפני: יושב-ראש הכנסת לא נתן לי.

משה גפני: אני רציתי לשאול.

מאיר פרוש: אה, זה הסיפור שהיה.

משה גפני: זה הסיפור - - -

אורי מקלב: סעיף 28.

משה גפני: סעיף 28 בהסכם הקואליציוני – יש שם שני סעיפים.

אורי מקלב: סעיף 28, זה - - -

משה גפני: יש שם הסכם שנוגע להרכבת הממשלה, מכיוון שהתברר לי, אגב, שיש שני הסכמים הסותרים אחד את השני, אבל לא חשוב.

משה גפני: אני לא נכנס לעניין הזה.

משה גפני: זאת אומרת, מה שמגיע עכשיו, הארכת הכהונה של הרבנים הראשיים, זה לא דבר תמים כפי שהציגה את זה היועצת המשפטית של משרד ראש הממשלה, עורכת הדין ברנע-פרגו, שאני מאוד מכבד אותה, זה בישיבה הראשונה של הממשלה – מישהו דרש את זה.

משה גפני: וכולנו, לפי דעתי, גם אלה שלא למדו ליב"ה, יודעים לקרוא בלי נקודות את ההסכם הקואליציוני.

מאיר פרוש: זו - - - של הפוליטיקה החדשה.

משה גפני: זו הפוליטיקה החדשה.

משה גפני: אפילו אנחנו לא עשינו דברים כאלה.

משה גפני: שני הסכמים מקבילים: אחד יבחר את הרב הראשי הזה, והשני יבחר את הרב השני המתנגד לו.

משה גפני: חבל על הזמן, זה כמו חסמב"ה.

משה גפני: אבל החלק הזה, שבאים עכשיו במחטף - - -

<קריאות: - - -

משה גפני: על כל פנים, אדוני היושב-ראש, אני מבקש לדעת מהיועצת המשפטית האם, מכיוון שזה מופיע בהסכם הקואליציוני של הבית היהודי, וכנראה כורכים את האחד בשני, סעיף אחד מדבר על זה שיאריכו את הכהונה של הרבנים הראשיים בארבעה חודשים, שאת זה אנחנו נדרשים עכשיו לשחרר מחובת הנחה; והסעיף השני, זה שהרבנים המכהנים יוכלו להתמודד.

משה גפני: זאת אומרת, אני אומר לכם, הלכתי לבדוק את העניין הזה.

משה גפני: לא רציתי סתם לדבר, בגלל שאני לא אוהב לדבר סתם.

משה גפני: אני לא אוהב לדבר, אבל אם יש - - - אני מדבר.

משה גפני: ואז התברר לי שזה חלק מההסכם הקואליציוני, אותו הסכם שהביא להקמת הממשלה.

משה גפני: הביא עוד כמה דברים, אבל זה אחד הסעיפים.

משה גפני: האם את ההסכמים האלה, שעליהם מדובר, מי ייבחר להיות רב ראשי, לאחר שהחוק הזה יאושר והרבנים המכהנים יוכלו להתמודד, מי יתמודד?

משה גפני: עם איזו סיעה בכנסת נעשה ההסכם הזה?

משה גפני: אני יודע שיש פה גם הסכם עם סיעה מסוימת, שהיא לא בקואליציה.

משה גפני: אני רוצה לדעת האם אכן היה הסכם, ואם היה הסכם אני אומר לכם – היה הסכם, אני מבקש לבדוק את העניין הזה, ואני מבקש שאנשים יאמרו.

משה גפני: אם אכן – כמו שאומר חבר הכנסת מאיר שטרית – - - -

זאב אלקין: רגע, אז יש לך טענות לסיעה באופוזיציה?

משה גפני: אין לי טענות לאף אחד.

משה גפני: אני רוצה לדעת ממשלה.

משה גפני: אני לא מכיר שום דבר, רק ממשלה.

משה גפני: אם אכן – כמו שאומר חבר הכנסת מאיר שטרית – שצריך שני רבנים ראשיים שימכרו את החמץ, אז אני מציע: למה צריך בארבעה חודשים?

אורי מקלב: חבר הכנסת גפני, הוויכוח הוא לא מי ימכור את החמץ, הוויכוח הוא מי הגוי.

<קריאה: - - -

משה גפני: מי הגוי.

אורי מקלב: יש ויכוח אם היה בית יהודי, - - - נהיה גוי.

אורי מקלב: על זה ההסכם הקואליציוני.

משה גפני: בסדר.

אורי מקלב: מי ימכור, מי הגוי שמוכרים לו.

משה גפני: אני מציע, חבר הכנסת מקלב, - - -

אורי מקלב: זה ההסכם של אותה מפלגה, של קואליציה-אופוזיציה.

אורי מקלב: בית של גויים או לא בית של גויים.

שולי מועלם-רפאלי: חבר הכנסת מקלב, אין צורך - - -

זאב אלקין: אתה יכול לנהל משא-ומתן עם ש"ס לא פה?

זאב אלקין: למה - - -

אורי מקלב: - - -

משה גפני: אתה לא יושב-ראש הקואליציה עכשיו, בחייך.

משה גפני: אתה עכשיו, - - - במשרד החוץ.

זאב אלקין: לכן, מותר לי להעיר לך.

זאב אלקין: לכן, מותר לי להעיר.

זאב אלקין: לא הייתי - - -

משה גפני: אני מציע, אם באמת יש חשש שלא יהיו רבנים ראשיים, אני חושב שיש בחוק פיתרון לעניין הזה.

משה גפני: אבל אם לא, אני מציע שהרבנים הראשיים המכהנים – שהם שניהם חרדים – ימשיכו לכהן בעשר השנים הבאות.

משה גפני: ואז יהיה ברור לנו שהכוונה של הבית היהודי, בסעיף הזה, שהרבנים הראשיים המכהנים יוכלו להתמודד, כוונתם באמת להם ולא למישהו אחר.

משה גפני: כי הם עשו deal על משהו אחר.

משה גפני: על כל פנים, אני מבקש לדעת מהיועצת המשפטית, אם אכן נכונים דבריי, האם צריך להודיע את זה לפני הקמת הממשלה.

יוני שטבון: בוודאי - - -

משה גפני: מה?

יוני שטבון: השאלה שלך לא קשורה בכלל - - -

משה גפני: כן, קשור.

משה גפני: זה בהסכם הקואליציוני.

יוני שטבון: לא, אתה טוען - - -

משה גפני: זה בהסכם הקואליציוני.

יוני שטבון: אתה טוען שהסכמים של - - - קשורים לֶמָה - - -

משה גפני: כן, אבל זה מופיע אצלכם בשני סעיפים.

יוני שטבון: לא, זאת טענה - - -

יריב לוין: טוב, בבקשה, עורכת-הדין אסטרחן.

יריב לוין: בבקשה.

משה גפני: כן.

משה גפני: אה, זה לא קשור?

יריב לוין: חבר הכנסת גפני, אתה מקבל עכשיו תשובה.

משה גפני: שיגידו את זה.

משה גפני: אני רוצה לשמוע, באמת.

משה גפני: זו ממש הפוליטיקה החדשה.

יריב לוין: עכשיו, עורכת-הדין ארבל אסטרחן תיתן תשובה של דקה ואני עובר להצבעה.

<ארבל אסטרחן: האמת שהדברים הם די ברורים, וגם נאמרו אתמול במליאה: ככל שיש הסכם בין סיעות לגבי כינון הממשלה, זאת אומרת, לגבי ההצבעה שנערכה אתמול, יש חובה להביאו לידיעת חברי הכנסת.

<ארבל אסטרחן: אם נעשה הסכם בכתב, היה צריך להיות מוגש לחברי הכנסת 24 שעות לפני, לפחות.

משה גפני: או בעל פה.

אחמד טיבי: בעל פה?

<ארבל אסטרחן: אם נעשה הסכם בעל פה היה צריך להודיע עליו לפני ההצבעה, אין את מגבלת 24 השעות.

<ארבל אסטרחן: אתמול הדברים נעשו.

<ארבל אסטרחן: זאת אומרת, הונחו הסכמים לפני 24 שעות.

<ארבל אסטרחן: לפני ההצבעה נמסרו - - -

משה גפני: אני שואל האם נעשה על זה הסכם בעל פה.

<ארבל אסטרחן: אני לא הכתובת לזה.

<ארבל אסטרחן: נשאלה אתמול - - -

יריב לוין: אתה לא שואל אותה, נו.

משה גפני: במליאה לא שאלנו את זה.

משה גפני: הוא לא נתן - - -

<ארבל אסטרחן: בוודאי - - -

משה גפני: על הסעיף הזה לא - - -

<ארבל אסטרחן: - - - הייתה שאלה האם היו הסכמים - - -

יריב לוין: חבר הכנסת גפני, תודה.

יריב לוין: זה לא הפורום לעניין הזה.

יריב לוין: התשובה ברורה.

יריב לוין: רבותיי, אני עובר להצבעה – מי בעד בקשת הפטור בשלוש הקריאות?

אורי מקלב: אולי - - -

מאיר פרוש: אבל אני רוצה לשאול שאלה אחת:

מאיר פרוש: אתמול ניתנה אפשרות לסיעות - - -

יריב לוין: חבר הכנסת פרוש, אנחנו בהצבעה.

מאיר פרוש: אבל אתמול ניתנה אפשרות לסיעות - -

יריב לוין: אז תפנו ליושב-ראש הכנסת, לא אליי.

מאיר פרוש: - - לענות אם נעשו הסכמים.

מאיר פרוש: אני רוצה שהבית היהודי תגיד אם - - -

יריב לוין: אז תפנה ליושב-ראש הכנסת.

יריב לוין: זה לא כאן, זה במליאה.

יריב לוין: מי בעד בקשת הפטור?

משה גפני: רק רגע, איפה יש עתיד?

יריב לוין: 19.

יריב לוין: מי נגד?

משה גפני: הפוליטיקה החדשה.

משה גפני: אנחנו נגד.

משה גפני: אנחנו בעד פוליטיקה חדשה.

יצחק וקנין: תצרף את הקול שלי בעד.

יריב לוין: מי נמנע?

משה גפני: למה, רוצים להוריד לנו חבר אחד בוועדה המסדרת בגלל ההצבעה?

יריב לוין: אני רק בודק.

יריב לוין: רק בודק, שלא - - -, חבר הכנסת גפני.

יצחק וקנין: אדוני היושב-ראש, תצרף את הקול שלי, אני לא הצבעתי.

יריב לוין: מאה אחוז.

יצחק וקנין: אני בעד.

יריב לוין: אתה בעד.

<קריאה: אני נמנע.

<קריאה: בעד פטור מחובת הנחה בכל הקריאות בהצעת חוק הרבנות הראשית לישראל (הארכת כהונה של הרבנים הראשיים לישראל) (הוראת שעה), התשע"ג-2013 – 19 נגד – 2 נמנעים – 1 ההצעה נתקבלה.

יריב לוין: אז 19 בעד, שניים נגד ונמנע אחד.

<קריאה: אדוני היושב-ראש, אני בעד.

יריב לוין: תודה רבה.

יריב לוין: לא, זהו, גמרנו.

יריב לוין: ההצבעה נגמרה.

יריב לוין: הבקשה אושרה בפטור בשלוש הקריאות.

יריב לוין: אני עובר לנושא הבא:

יריב לוין: הצעת הרכב ועדה מיוחדת לדיון בהצעת החוק האמורה בסעיף ג(2), קרי הצעת חוק הרבנות הראשית.

יריב לוין: אני קיבלתי כאן חוות דעת של הייעוץ המשפטי לפיו ועדת הכנסת איננה יכולה לדון בחוק הזה.

יריב לוין: כמו כן, נדמה לי שהחוק - - -

זאב אלקין: לא ועדת הכנסת, הוועדה המסדרת.

יריב לוין: הוועדה המסדרת.

זאב אלקין: ועדת הכנסת יכולה דווקא.

יריב לוין: הוועדה המסדרת.

יריב לוין: תודה, תיקון נכון.

אורי מקלב: ועדת הכספים לא יכולה להיות קשורה - - -

יריב לוין: רבותיי, הוועדה המסדרת לא יכולה לדון בזה.

יריב לוין: החוק, כמובן, לא מתאים לוועדת הכספים ולא לוועדת החוץ והביטחון.

יריב לוין: לפיכך, אני מציע, ועל מנת שלא תהיינה מחלוקות ובתיאום, שגם הוא נעשה עם האופוזיציה.

משה גפני: לא איתנו.

יריב לוין: אני לא יודע.

יריב לוין: אני לא אחראי לתיאומים הפנימיים שלכם.

משה גפני: בסדר, אתה לא אחראי.

משה גפני: אבל אני מודיע: זה היה - - -

<קריאה: - - - אופוזיציה.

יריב לוין: חבר הכנסת גפני, אני יודע לתאם עם הנציג המוסמך של האופוזיציה, עד שלא תגידו לי משהו אחר.

משה גפני: אנחנו אומרים משהו אחר.

יריב לוין: ואגב, אני אומר, חבר הכנסת גפני, לא רק בתיאום אלא על פי הצעתו, אם כבר אנחנו רוצים לדייק.

משה גפני: בסדר, אין בעיה.

משה גפני: אין בעיה, הכול בסדר - - -

יריב לוין: הוועדה המסדרת בהרכבה המלא כפי שהיא, תהיה גם הוועדה המיוחדת לעניין הזה.

יריב לוין: מי בעד ההצעה הזו?

נחמן שי: בסדר גמור.

נחמן שי: בעד הצעת הרכב לוועדה מיוחדת לדיון בהצעת חוק הרבנות הראשית לישראל (הארכת כהונה של הרבנים הראשיים לישראל) (הוראת שעה), התשע"ג-2013 – מוצע כי הוועדה תהיה בהרכב הוועדה המסדרת – פה אחד נגד – אין נמנעים – אין ההצעה נתקבלה.

יריב לוין: פה אחד.

יריב לוין: אין מתנגדים.

יריב לוין: אין נמנעים.

יריב לוין: אושר.

משה גפני: רגע, איך מרכיבים את הוועדה המיוחדת הזו?

יריב לוין: זו הוועדה.

יריב לוין: הרכב הוועדה המסדרת.

מירי רגב: צריך דיון.

אברהם מיכאלי: אדוני היושב-ראש, מתי אתה מעריך שהדיון הזה יתקיים?

יריב לוין: במהלך ישיבת המליאה היום.

יריב לוין: אני עובר לנושא של בחירת סגן זמני ליושב-ראש הכנסת.

יריב לוין: עם בחירתו הצפויה, היום, של חבר הכנסת אקוניס לתפקיד סגן יושב-ראש הכנסת, יש - - -

אורי מקלב: סגן שר, אולי.

<קריאה: סגן שר.

זאב אלקין: סגן שר במשרד ראש הממשלה.

יריב לוין: עם בחירתו של חבר הכנסת אקוניס, שמכהן כסגן זמני ליושב-ראש הכנסת, ועתיד להיבחר היום, באופן רשמי – להתמנות, ליתר דיוק.

יריב לוין: זה גם לא בחירה – לתפקיד סגן שר במשרד ראש הממשלה, צריך למנות סגן זמני, נוסף, ליושב-ראש הכנסת.

יריב לוין: רבותיי, הייתה לי שיחה עם יושב-ראש הכנסת שביקש שנמנה כאן אדם בעל ניסיון בעניין הזה, ולטעמי האיש המנוסה ביותר שנמצא בכנסת, היום, הוא חבר הכנסת מאיר שטרית.

יריב לוין: ואני מציע, לכן, למנות אותו כסגן זמני ליושב-ראש הכנסת, בנוסף לחבר הכנסת יצחק וקנין, הוותיק והמנוסה, שמכהן בתפקיד הזה.

יריב לוין: והם, ביחד, יכהנו כסגנים זמניים עד שיתמנו הסגנים הקבועים ליושב-ראש הכנסת.

יריב לוין: מי בעד ההצעה הזו?

יריב לוין: בעד בחירת סגן זמני ליושב-ראש הכנסת – פה אחד נגד – אין נמנעים – אין ההצעה נתקבלה.

יריב לוין: פה אחד.

יריב לוין: אין נמנעים ואין מתנגדים.

יריב לוין: עכשיו, אני עובר לסעיף ה"א והוא קביעת מועדי הכנסים במושב הראשון של הכנסת ה-19.

יריב לוין: הגברת מלר-הורוביץ, את יכולה, אם אפשר, להציג את זה בקצרה.

<ירדנה מלר הורוביץ: כן, כן.

יריב לוין: בבקשה.

<ירדנה מלר הורוביץ: אנחנו, אתמול, עוד כשכיהן יושב-ראש הכנסת בפועל, קיימנו ישיבה, וקיבלנו החלטה טנטטיבית שאם תהיה הסכמה אנחנו נסיים את המושב מחר.

<ירדנה מלר הורוביץ: זאת אומרת, שהפגרה מתחילה מיום רביעי, ה-20 במארס, ט' בניסן תשע"ג.

מוחמד ברכה: כולל יום רביעי.

יצחק וקנין: כולל יום רביעי.

זאב אלקין: כולל יום רביעי.

זאב אלקין: היום יום אחרון.

יצחק וקנין: היום זה יום אחרון.

<ירדנה מלר הורוביץ: היום יהיה היום האחרון.

<ירדנה מלר הורוביץ: החזרה, זה כמו שהיה בהצעה הקודמת שלכם – שהצענו לכם – כנס הקיץ ייפתח ביום שני שלאחר יום העצמאות, וזה י"א באייר התשע"ג, 21 לאפריל 2013.

<ירדנה מלר הורוביץ: במהלך כנס הקיץ יחול חג השבועות.

<ירדנה מלר הורוביץ: חג השבועות יחול השנה בימים שלישי ורביעי, ה' וְו' בסיוון התשע"ג, 15-14 במאי 2013.

<ירדנה מלר הורוביץ: לפיכך, תתקיים באותו שבוע ישיבת הכנסת ביום שני, ה-13 למאי 2013.

<ירדנה מלר הורוביץ: ט' באב – תשעה באב התשע"ג יחול השנה ביום שלישי, ה-16 ליולי 2013.

<ירדנה מלר הורוביץ: לפיכך, לא תתקיים ביום זה ישיבת כנסת.

<ירדנה מלר הורוביץ: באשר לסיום הישיבה יום קודם אנחנו בטח נבוא בדברים, כי זה הרי צום שמתחיל - - - בינתיים, אנחנו מבקשים לאשר את זה.

<ירדנה מלר הורוביץ: עוד לא קבענו את סיום כנס הקיץ.

זאב אלקין: - - - מופיע פה, מה שחילקת לנו.

<ירדנה מלר הורוביץ: מה?

<קריאה: אבל מופיע כאן, - - -

מירי רגב: אבל מופיע כאן, ב-28 ביולי.

<ירדנה מלר הורוביץ: 28 ביולי, נכון.

<ירדנה מלר הורוביץ: סליחה, נכון.

<ירדנה מלר הורוביץ: כן.

יריב לוין: 28 ליולי, זה מופיע.

יריב לוין: אבל אני כבר אומר, כמובן שבמידה ולמישהו, בסופו של דבר, תהיינה איזו שהן מחשבה שנייה והשגות – חבר הכנסת צחי הנגבי, שעתיד להתמנות כיושב-ראש ועדת הכנסת, אני מקווה שגם על דעתך, אם תובאנה בפניך איזו שהן בקשות בעניין הזה, אני מניח שאתה תבוא בדברים עם יושב-ראש הכנסת.

יריב לוין: ובמידת הצורך, כמובן, פתוחה הדרך לבצע שינוי, אם יהיה מקום לכך.

צחי הנגבי: אני אתייעץ עם סגנו של יושב-ראש הכנסת.

יריב לוין: הערות?

יריב לוין: התייחסויות?

יריב לוין: אין.

יריב לוין: מי בעד אישור המלצת יושב-ראש הכנסת וסגניו?

יריב לוין: מי בעד?

יריב לוין: 19 בעד.

יריב לוין: מי נגד?

יריב לוין: אין.

יריב לוין: נמנעים?

יריב לוין: נמנע אחד.

יריב לוין: יש נמנע אחד.

יריב לוין: בעד קביעת מועדי הכנסים במושב הראשון של הכנסת ה-19 – 19 נגד – אין נמנעים – 1 ההצעה נתקבלה.

יריב לוין: לפיכך, אני קובע שההמלצה אושרה.

יריב לוין: תודה רבה, הישיבה נעולה.

משה גפני: רגע, איך הוועדה המיוחדת?

מירי רגב: אדוני היושב-ראש, לא הבאת מתי מאשרים את יושבי-ראש הוועדות.

יריב לוין: זה יהיה, אני מקווה שנצליח לעשות את זה אחרי פסח.

מירי רגב: אחרי פסח?

יריב לוין: חבר הכנסת גפני, הוועדה המיוחדת היא בהרכב הוועדה המסדרת.